น้ำมัน,ทองสหรัฐปิดร่วง/ดาวโจนส์ลง
หุ้นดาวโจนส์ปิดลบ 134.09 จุด นักลงทุนแห่เทขาย กังวลทรัมป์ติดโควิด ด้านราคาน้ำมันร่วง 1.67 ดอลล่าร์ ขณะที่ทองคำลดลง 8.7 ดอลลาร์
3 ต.ค. 2563

ดัชนีเฉลี่ยอุตสาหกรรมดาวโจนส์ปิดที่ 27,682.81 จุด ลดลง 134.09 จุด หรือ -0.48%, ดัชนี เอสแอนด์พี 500 ปิดที่ 3,348.42 จุด ลดลง 32.38 จุด หรือ -0.96% และดัชนี แนสแดคปิดที่ 11,075.02 จุด ลดลง 251.49 จุด หรือ -2.22%
ดัชนีดาวโจนส์ตลาดหุ้นนิวยอร์กปิดลบเมื่อวันที่ 2 ตค. นักลงทุนแห่เทขาย เพื่อหลีกเลี่ยงความเสี่ยง หลังมีข่าวประธานาธิบดีโดนัลด์ ทรัมป์ติดเชื้อโควิด-19
สัญญาน้ำมันดิบเวสต์เทกซัส อินเตอร์มีเดียต หรือ ไลต์สวีตครูด ส่งมอบเดือนพ.ย. ร่วงลง 1.67 ดอลลาร์ หรือ 4.3% ปิดที่ 37.05 ดอลลาร์/บาร์เรล สัญญาน้ำมันดิบเบรนท์ (BRENT) ส่งมอบเดือนธ.ค. ร่วงลง 1.66 ดอลลาร์ หรือ 4.1% ปิดที่ 39.27 ดอลลาร์/บาร์เรล
ราคาทองคำตลาดโคเม็กซ์งวดส่งมอบเดือนธันวาคม ลดลง 8.7 ดอลลาร์ หรือ 0.45% ปิดที่ 1,907.6 ดอลลาร์/ออนซ์